Chudý potok

Chudý potok je vodný tok v pohorí Tribeč na území okresu Zlaté Moravce. Je pravostranný prítok Hostianskeho potoka v povodí Žitavy, má dĺžku približne 4,4 km a je tokom VI. rádu. 

 Priebeh toku 
Potok pramení v strednej časti pohoria Tribeč, v geomorfologickom podcelku Rázdiel a jeho časti Skýcovská vrchovina, na južných svahoch Mníchovej (), v nadmorskej výške približne  Pramení v lesnom poraste a na hornom toku tečie juhovýchodným smerom, priberá menší ľavostranný prítok a pokračuje na juh. Chudou dolinou opäť tečie na juhovýchod, postupne sa stáčajúc úpätím Papajvŕšku () na juh. V strednej časti kopíruje Dlhé úbočie a v oblasti Panský diel prijíma významný pravostranný prítok. Popod Nirotín sa postupne stáča na juhovýchod a už bez významnejších prítokov smeruje popod Koborno do Hlbokej doliny. Pod Malým Dubovom sa v nadmorskej výške približne  vlieva pravostranne do Hostianskeho potoka v povodí Žitavy. Potok patrí do širšieho povodia rieky Váh.

Chudý potok pramení a hornou časťou preteká územím obce Skýcov, následne preteká katastrom obce Hostie, odkiaľ pokračuje na územie obce Jedľové Kostoľany. Celou dĺžkou preteká okresom Zlaté Moravce v Nitrianskom kraji.

 Referencie 

 Pozri aj 
 Zoznam vodných tokov v povodí Žitavy
 Tribeč, Rázdiel, Skýcovská vrchovina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Tribeči
Kategória:Povodie Žitavy
Kategória:Vodné toky v okrese Zlaté Moravce
Kategória:Skýcov
Kategória:Hostie
Kategória:Jedľové Kostoľany